ارضیاتی سائنس کی وزارت
گلوبل وارمنگ کے اثرات کا مطالعہ
ارضیاتی سائنس کے وزیرمملکت  اور سائنس و ٹکنالوجی کے مرکزی وزیر ڈاکٹر جتیندر سنگھ نے آج راجیہ سبھا میں ایک تحریری جواب میں درج ذیل معلومات فراہم کیں :
جل شکتی کی وزارت کے آبی وسائل ، ندیوں کی ترقی اور گنگا کی صفائی کے محکمہ کے تحت کام کرنے والا ادارہ ، سنٹرل گراؤنڈ واٹر بورڈ ، نگرانی والے کنووں کے ایک نیٹ ورک کے ذریعہ پورے ملک میں علاقائی پیمانے پر زیرزمین پانی کی سطحوں کی نگرانی متعینہ مدت کے دوران کرتا رہتا ہے۔
ملک کے حرکیاتی زیر زمین آبی وسائل کا تجزیہ بھی متعینہ مدت کے دوران پر سی جی ڈبلیو ڈی اور ریاستی حکومتوں کے ذریعہ مشترکہ طور کیا جاتا ہے۔2017 کے تجزیہ کے مطابق، ملک کے کل 6881 تجزیاتی اکائیوں  میں سے 17 ریاستوں / مرکز کے زیر انتظام علاقوں کی 1186 اکائیوں کو ‘اوورایکسپلائیٹیڈ’ قرار دیا گیا ہے، جہاں زمین سے پانی نکالنے کی حالیہ سالانہ کل مقدار زیرمین آبی وسیلہ کی سالانہ قابل نکاسی مقدار سے زیادہ ہے۔
سنٹرل گراونڈ واٹر بورڈ ، زیرزمین آبی وسائل کی پائیدار ترقی کی سہولت فراہم کرنے کے لئے پانی کے ذخائر ، ان کے خصوصی اور ان کے انتظامات سے متعلق منصوبوں کی پیمائش کے خاطر ملک گیر سطح پر ‘‘ نیشنل ایکویفائر میپنگ اینڈ مینجمنٹ  ’’ پروگرام نافذ کررہا ہے۔ اس کے تحت اب تک تقریباً 11 لاکھ مربع کلومیٹر کا احاطہ کیا جاچکاہے۔ پانی کے ذخائر کے نقشے اور ان کے انتظام کے منصوبے متعلقہ ریاستی حکومت کی ایجنسیوں کے ساتھ شیئر کئے گئے ہیں۔ متعلقین کے مفاد کی خاطر ایکویفائر منیجمنٹ پلان کے بارے میں تفصیلات بتانے کے لئے زمینی سطح پر عوام کے ساتھ رابطہ کے پروگرام منعقد کئے جارہے ہیں۔
سنٹرل واٹر کمیشن  کے ریسرچ اینڈڈیولپمنٹ ڈویژن ، پروجیکٹ پلاننگ ونگ، محکمہ آبی وسائل ، ندیوں کی ترقی اور گنگا کی صفائی ، نے کچھ معروف تعلیمی اداروں کو آبی وسائل پر ماحولیاتی تبدیلی کے اثرات کا مطالعہ کرنے کے لئے رقم فراہم کی ہے۔یہ مطالعات ماحولیاتی تبدیلی کی ہندوستانی قومی کمیٹی  کی زیرنگرانی کئے جارہے ہیں۔
|
|
نمبر شمار
|
|
مطالعہ کا موضوع
|
|
انسٹی ٹیوٹ کا نام
|
|
1
|
|
ہائیڈرومیٹیورولوجیکل پروسیس اور مہاندی بیسن کے آبی وسائل پر ماحولیاتی تبدیلی کے اثرات کا تجزیہ
|
|
آئی آئی ایس سی بنگلور اور آئی آئی ٹی بھونیشور
|
|
2
|
|
راجستھان  کے لئے ماحولیاتی تبدیلی کے اثرات سے متعلق مطالعہ
|
|
ایم این آئی ٹی جے پور، آئی آئی ٹی دہلی اور سنٹرل یونیورسٹی ، راجستھان
|
|
3
|
|
لونی ندی کے بیسن کی ماحولیات اور ہائیڈرولوجیکل ماڈلنگ
|
|
آئی آئی ٹی جودھپور
|
|
4
|
|
تاپی بیسن کے آبی وسائل پر ماحولیاتی تبدیلی کے اثرات
|
|
ایس وی این آئی ٹی سورت، ایم این آئی ٹی جے پور اور ایم اے این آئی ٹی بھوپال
|
|
5
|
|
سابرمتی بیسن کے آبی وسائل پر ماحولیاتی تبدیلی کے اثرات
|
|
آئی آئی ٹی گاندھی نگر اور ایس وی این آئی ٹی سورت
|
|
6
|
|
دادری سے کنیاکماری تک ندی کے بیسن میں آبی وسائل پر ماحولیاتی تبدیلی کے اثرات
|
|
آئی آئی ٹی ممبئی، این آئی ٹی سورکتھل اور سی ڈبلیو آر ڈی ایم کوژی کوڈ
|
|
7
|
|
سوبرنریکھا بیسن میں پانی کی دستیابی اور زمین کے استعمال پر ماحولیاتی تبدیلی کے اثرات
|
|
آئی آئی ٹی کھڑگپور
سی جی ڈبلیو بی نے ریاست اترپردیش سمیت ملک کی تمام ریاستوں کے لئے این اے کیو یو آئی ایم رپورٹ تیار کی ہے جس میں تقریباً 17 ضلعوں کے بارے میں معلومات دستیاب ہیں اور یہ رپورٹ http://cgwb.gov.in/AQM/UP%20Reportdistrict.html. پر بھی دستیاب ہے۔
اس کے علاوہ سی جی ڈبلیو نے ‘‘ ہندوستان میں زیرزمین پانی کو مصنوعی طریقہ سے بھرنے کے لئے ماسٹرپلان’’  اور ‘‘ زیرزمین پانی کو مصنوعی طریقہ سے بھرنے کا مینوئل ’’  بھی جاری کیا ہے، جس میں متعدد نئی ٹکنالوجیوں پر بات کی گئی ہے۔